3. 12.

Dani - Godine
prethodni dan - sledeći dan

3. prosinca/decembra (3. 12.) je 337. dan godine po gregorijanskom kalendaru (338. u prestupnoj godini). Do kraja godine ima još 28 dana.

Događaji 

 1694. — u Engleskoj usvojen zakon prema kojem će Parlament biti biran svake treće godine.
 1910. — u Parizu prvi put prikazana neonska lampa koju je izumeo francuski fizičar Žorž Klod.
 1912. — Turska, Bugarska, Srbija i Crna Gora sklopile primirje u Prvom balkanskom ratu. Rat nastavljen 3. februara 1913, a novo primirje uspostavljeno 23. aprila, kada su obnovljeni i mirovni pregovori u Londonu.
 1944. — u Atini izbio građanski rat između Vlade, koju je podržavala Velika Britanija, i Fronta nacionalnog oslobođenja. Mir postignut na konferenciji u Varkizi 12. februara 1945, kada su se predstavnici Vlade i EAM-a sporazumeli da plebiscitom bude određen oblik vladavine u Grčkoj.
 1962. — Edit Sparlok Sampson stupila na dužnost sudije u opštinskom sudu u Čikagu, kao prva crnkinja na mestu sudije u SAD.
 1962. — teška magla koja je London prekrivala četiri dana uzrokovala smrt trovanjem sumpor-dioksidom velikog broja ljudi.
 1967. — južnoafrički hirug Kristijan Barnard u bolnici „Grote Šur“ u Kejptaunu prvi put u istoriji medicine izvršio transplantaciju srca. Pacijent Luis Vaškanski potom, sa srcem jedne 25-godišnje devojke stradale u saobraćajnoj nesreći, živeo 18 dana.
 1971. — počeo indijsko-pakistanski rat zbog Kašmira, završen 17. decembra pobedom Indije i odvajanjem Bangladeša, dotad Istočnog Pakistana, u posebnu državu.
 1973. — Svemirska letjelica Pioneer 10 poslala prve detaljne snimke Jupitera.
 1975. — u Laosu vlast preuzeli komunisti i proglasili kraj 600 godina stare monarhije.
 1984. — Katastrofa u indijskom gradu Bhopalu: Istjecanje smrtonosnog plina iz pogona američke tvrtke "Union Carbide" za izradu pesticida usmrtilo je 4,000 stanovnika grada a još stotine tisuća su ozljeđene.
 1989. — posle pada Berlinskog zida u Istočnoj Nemačkoj ostavke podneli lider Jedinstvene radničke partije Nemačke Egon Krenc i svi članovi partijskog Politbiroa i Centralnog komiteta vladajuće partije.
 1995. — bivši predsednik Južne Koreje Čun Do Hvan uhapšen pod optužbom da je odgovoran za masakr u gradu Kvangdžu u maju 1979, kada je vojska ubila više od 200 demonstranata.
 1997. — u glavnom gradu Kanade Otavi predstavnici 122 zemlje potpisali Konvenciju o zabrani protivpešadijskih mina. Nekoliko zemalja, među kojima SAD, odbile da se priključe sporazumu.
.

Rođenja 
 1616. — John Wallis, engleski matematičar (u. 1703.).

 1800. — France Prešern, slovenački pesnik. (u.1849).
 1857. — Joseph Conrad, britanski prozaist poljskoga podrijetla (u. 1924.).

 1869. — Slobodan Jovanović, pravnik, istoričar, književnik, predsednik Srpske kraljevske akademije. (u.1958).
 1883. — Anton Vebern, austrijski kompozitor. (u.1945).
 1889. — Isak Samokovlija, bosanskohercegovački književnik.
 1923. — Marija Kalas, grčka operska pevačica. (u.1977).
 1923. — Stjepan Bobek, bivši jugoslovenski fudbaler i fudbalski trener (u. 2010).
 1930. — Jean-Luc Godard, francusko-švicarski filmski režiser.
 1945. — Božidar Dimitrov, bugarski istoričar i ministar. 
 1953. — Franz Klammer, umirovljeni austrijski alpski skijaš. 

 1957. — Del Shores, američki scenarista, reditelj, producent i glumac.
 1960. — Julianne Moore, američka glumica, nagrađena Oskarom i Zlatnim globusom.

 1965. — Katarina Witt, njemačka klizačica na ledu, dvostruka osvajačica zlatne medalje na Zimskim olimpijskim igrama. 
 
 1968. — Brendan Fraser, američko-kanadski glumac. 

 1976. — Semir Devoli, bosanskohercegovački nogometaš.
 1977. — Adam Małysz, poljski skijaški skakač. 

 1982. — Michael Essien, ganski nogometaš. 
 
 1985. — László Cseh, mađarski plivač.

.

Smrti 
 1919. — Pjer Ogist Renoar, francuski slikar.
 1952. — Milan Grol, srpski književnik i političar.
 1978. — Ljubinka Bobić, srpska glumica.
 2000. — Gvendolin Bruks, američka pesnikinja.
 2001. — Gerhard Rigner, autor telegrama koji je objavljen kao upozorenje svetu na nacistički plan o uništenju jevrejskog naroda.
 2009. — Richard Todd, irsko-britanski glumac (* 1919.). 

.

Blagdani 
  Prepodobni Grigorije Dekapolit (Pretprazništvo Vavedenja)
.

Praznici i dani sećanja 

.

Vidi takođe: godišnji kalendar - dnevni kalendar

Dani u godini